ΚΑΝΟΝΙΣΜΟΣ (ΕΟΚ) αριθ. 249/93 ΤΗΣ ΕΠΙΤΡΟΠΗΣ της 4ης Φεβρουαρίου 1993 για την τροποποίηση του κανονισμού (ΕΟΚ) αριθ. 2118/74 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 2 παράγραφος 1,
Εκτιμώντας:
ότι στο άρθρο 4 του κανονισμού (ΕΟΚ) αριθ. 2118/74 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3811/85 (4), καθορίζεται ο κατάλογος των αντιπροσωπευτικών αγορών εισαγωγής στις οποίες πρέπει να διαπιστώνονται, για τον υπολογισμό των τιμών εισόδου, οι τιμές των προϊόντων που εισάγονται στην Κοινότητα 7 ότι μετά την ενσωμάτωση των νέων γερμανικών Lδnder, η αγορά του Βερολίνου κατέστη σημαντική αγορά εισαγωγής οπωροκηπευτικών και συνεπώς θα πρέπει να προστεθεί η αγορά αυτή στον κατάλογο των αντιπροσωπευτικών αγορών εισαγωγής 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΟΚ) αριθ. 2118/74, στη στήλη «Ομοσπονδιακή Δημοκρατία της Γερμανίας» προστίθεται η ένδειξη «Βερολίνο».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 1993.